La CUP redueix la decisió definitiva a Mas sí o no\nLA INCERTESA DE LA INVESTIDURA\nEl consell polític, fixat ara per diumenge, es posicionarà sobre la investidura i defugirà l’acord parlamentari\n5 min. Barcelona 31/12/2015 00:00\n651x366 Antonio Baños i Anna Gabriel participaran diumenge al consell polític però, com els altres diputats de la CUP, no podran votar / CÈLIA ATSET / CÈLIA ATSET Antonio Baños i Anna Gabriel participaran diumenge al consell polític però, com els altres diputats de la CUP, no podran votar / CÈLIA ATSET / CÈLIA ATSET\nLa CUP va establir aehir com decidir si finalment investeix Artur Mas com a president de la Generalitat o no. I és que al final serà aquest l’autèntic debat al qual s’enfrontaran els cupaires en la reunió a caixa o faixa que implicarà el consell polític i el grup d’acció parlamentària (GAP) diumenge a Barcelona. Després de constatar l’ empat a l’assemblea de Sabadell, la CUP va decidir convocar els 57 representants de les assemblees territorials i els portaveus de les 11 organitzacions vinculades a la CUP-Crida Constituent per desencallar l’insòlit bloqueig que va provocar el resultat de l’assemblea del cap de setmana passat. Després de dues llargues i “intenses” reunions del secretariat nacional -dilluns i dimarts a la nit-, l’òrgan que gestiona el dia a dia de la CUP va llançar aquest dimecres la proposta definitiva sobre quins escenaris debatran les assemblees locals i territorials i també el consell polític.\nL’aposta que el secretariat ha enviat a la militància redueix de quatre a dues les opcions per votar i simplifica els escenaris. Ras i curt, les bases de la CUP hauran d’escollir entre investir Mas o no. Res més: a la proposta enviada als militants i feta pública als mitjans a través d’un comunicat, el secretariat ja no planteja donar suport a la proposta d’acord proposada per Junts pel Sí, que inclou un pla de xoc d’emergència social de 270 milions i el full de ruta cap a la independència.\nAixí doncs, les opcions que la militància té sobre la taula són les següents: traslladar l’empat de l’assemblea a un eventual ple d’investidura de Mas a través de cinc vots a favor i cinc en contra o bé 10 abstencions -cosa que no permetria investir Mas- o bé concedir dos vots a favor i vuit abstencions, una opció que sí que permetria reelegir el president, encara que fos en segona volta i per la mínima. De fet, aquesta és la proposta que va plantejar l’exdiputat de la CUP David Fernàndez en un article a l’ARA el 2 de desembre.\nSense estabilitat parlamentària\nSi aquesta opció prosperés, Mas seria investit president de la Generalitat -amb tota probabilitat dijous de la setmana que ve-, però en cap cas Junts pel Sí (JxSí) tindria assegurada l’estabilitat parlamentària. I és que no són poques les veus dins del partit que troben “escàs”, “insuficient” o, fins i tot, “de misèria” les mesures socials que JxSí va posar sobre la taula, de manera que en una negociació encallada i portada al límit, la CUP podria cedir amb Mas però es guardaria el suport parlamentari com un as a la màniga per continuar sent decisiva.\nEl calendari de la CUP -i també de la resta de partits polítics- va saltar pels aires diumenge després de constatar que la divisió interna de la formació s’havia evidenciat del tot en el resultat de l’última votació a l’assemblea. Amb la convocatòria d’un consell polític calia engegar el procés assembleari del partit. Però la setmana, marcada per la festa de Cap d’Any i el festiu de l’1 de gener, no facilitava als militants reunir-se en assemblea, de manera que el secretariat va anunciar aquest dimecres que ajornava un dia el consell polític i, per tant, la decisió final, per donar més marge a les 155 agrupacions locals i a les 13 territorials per trobar-se.\nVotaran només els militants\nAixí doncs, fins divendres les seccions locals es reuniran per debatre les dues propostes. Dissabte serà el torn de les 13 assemblees territorials, que serviran per posar en comú les idees sorgides als nuclis locals. Hi podran votar només els militants de la CUP i de les candidatures municipalistes que donen suport al partit, al contrari que diumenge passat, en què també van votar els simpatitzants de la formació i també els de les 11 organitzacions de la Crida Constituent -gairebé totes són contràries a investir Mas.\nUna altra cosa són les territorials, força més dividides. Aquests 13 òrgans es regiran pel criteri d’“una persona, un vot” i sotmetran per primera vegada a votació el debat sobre la investidura de Mas. L’endemà, diumenge, s’elevaran els diferents resultats al consell polític a través d’un sistema de ponderació de vot: cada assemblea enviarà al consell polític entre tres i sis representants en funció dels militants, els nuclis locals i els regidors que té al territori. Serà determinant, per tant, com es converteixen els resultats de les assemblees -que s’auguren força dividits- en vots dels representants territorials. Els deu diputats de la CUP i els membres del secretariat seran presents a la trobada, però no tindran dret a votar.\nEl decisiu consell polític se celebrarà just una setmana després de l’assemblea de Sabadell i una setmana abans que expiri el termini per arribar a un acord. Si diumenge que ve, 10 de gener, no hi ha cap president investit, es convocaran automàticament noves eleccions. La CUP, que fins ara demanava prioritzar el debat del què i el com per sobre del qui, s’aboca ara a una decisió binària i incòmoda que fins ara defugia: Mas o març.\nDe Guindos reclama un govern format per PP, PSOE i Ciutadans: "Tindria una enorme estabilitat"


Sergio Dalma: "Necessitem calmar els ànims i molt de diàleg"\nSergio Dalma :: Europa Press\nper Jennifer Navarro Redactora 08 de novembre de 2019 10:05\nSergio Dalma celebra 30 anys de carrera amb un disc de vells clàssics revisats i tres noves cançons a manera de tast del que pot ser el seu futur immediat.\nEn una entrevista a l'ACN, ha promocionat aquest nou projecte però també ha aprofitat per comentar què pensa sobre la situació política catalana actual: “Quan notes que la societat està patint, com ara, et sents molt decebut dels polítics que tenim, d’una banda i de l’altra”. La seva suggerència, “calmar la situació, buscar el diàleg i l’apropament”.\nEn aquest sentit, Dalma ha inclòs en la selecció de cançons de tota una trajectòria ‘Bandera Blanca’: “Amb tot el que estem vivint ara, és una cançó que escolto i em dona un bon rotllo, sensació de pau. (...) Al final, necessitem calmar la situació, els ànims, buscar molt el diàleg i l’apropament”, reflexiona en conversa amb l’ACN per a la promoció del seu nou disc ’30... Y tanto’.


Mas rumia una llista pròpia amb suport civil | Humbert.Cat\nMas rumia una llista pròpia amb suport civil\nPosted on 5 gener 2015 by Humbertcat\nMas rumia una llista pròpia amb suport civil.\nL’ANC, Òmnium i l’AMI proposen confegir dues llistes, una al voltant de Mas, acompanyat de personalitats de la societat civil, i una altra encapçalada per Junqueras sense independents, segons l’ARA\nEl president de la Generalitat, Artur Mas, estaria rumiant ja una llista pròpia amb un ampli suport de la societat civil, segons publica l’ARA. El diari explica que en la reunió que va tenir lloc el 27 de desembre entre Mas, el líder d’ERC, Oriol Junqueras, la presidenta de l’Assemblea Nacional Catalana, Carme Forcadell, la presidenta d’Òmnium, Muriel Casals, i el president de l’Associació de Municipis per la Independència, Josep Maria Vila d’Abadal, va ser aquest últim qui va proposar una proposta de confluència.\nSegons l’ARA, aquesta proposta va desconcertar en un primer moment a tots dos líders polítics, i que consisteix en confegir dues llistes, una al voltant de Mas, acompanyat de personalitats de la societat civil i amb CDC relegada, i una altra encapçalada per Junqueras, acomboiat exclusivament pel seu partit i sense independents.\nL’objectiu seria conciliar alguns requisits de Mas i Junqueras: el format de doble llista podia atreure Junqueras, el perfil transversal de la llista del president pretenia seduir Mas. Segons el mateix diari, d’entrada tots dos van expressar les seves reserves. Ni Mas veia clar apartar tots els actius del seu partit, ni Junqueras volia renunciar a envoltar-se d’independents. Segons diverses fonts nacionalistes, però, Mas va prendre nota de la idea i s’ha concedit uns dies per rumiar la manera d’articular una solució que s’hi pugui assemblar.\nA Convergència, segons fonts consultades per l’ARA, s’especula que la fórmula que podria convèncer Mas per convocar eleccions anticipades seria una llista d’ampli abast, amb noms propis com Forcadell i Casals, acadèmics i experts de prestigi, sense prescindir de valors del partit i també d’UDC que combreguin amb el full de ruta cap a la independència. Aquesta seria una candidatura que s’assegurés guanyar les eleccions. La porta quedaria oberta a ERC, però Mas és conscient que no hi ha res a fer i, per tant, necessitarà sumar amb la llista de Junqueras per superar la majoria absoluta.\nPer la seva banda, els republicans centren els esforços a buscar un acord al voltant del programa. La llista unitària que proposava Mas ja no és ni tan sols objecte de negociació. “ERC no farà immolar el procés amb una llista frontista”, remarquen fonts de la cúpula del partit. Alhora, fonts de l’ANC consultades pel diari troben altament improbable que, havent-hi més d’una candidatura, l’entitat limiti el seu suport “en exclusiva” a una de les tres opcions, l’encapçalada per Mas.\nTot i que asseguren que una altra cosa seria que “a títol personal” alguna de les cares més representatives decidís integrar-s’hi per ajudar a desencallar la convocatòria electoral.\n← Las 7 diferencias entre Podemos y Syriza | Paralelo 36 Andalucia\nMas accepta una fórmula de llista separades, segons ERC – VilaWeb →


Els dermatòlegs alerten que la possibilitat de cremar-se pel sol és més alta que els altres anys\nEls experts també expliquen que és molt important rentar-se bé la cara abans i després de posar-se la mascareta\nEls dermatòlegs alerten que la possibilitat de cremar-se pel sol és més gran que els altres anys. // CC0\nActualitzada el 26-05-2020 12:00\nEl confinament de dos mesos durant la primavera ha fet que la pell no s’hagi habituat progressivament a un sol cada cop més intens. És per això que els dermatòlegs avisen que la possibilitat de cremar-se la pell amb el sol és molt més alta que cap altre any, i recorden que cal protegir-se per evitar, en el futur, càncer de pell.\nEs tracta d’una situació que no s’havia donat mai. Fins ara la pell desenvolupava un mecanisme de defensa natural durant la primavera per preparar-se abans de l’estiu, però aquest any hem passat moltes hores dins de casa. Per això, els experts demanen no exposar-se al sol de cop durant moltes hores, sinó fer-ho progressivament. Ho ha explicar la dermatòloga de l’Hospital Clínic Andrea Combalia, al No ho sé.\nEns hem saltat la primavera. Normalment la pell es va acostumant al sol de l’estiu, però ara ens hem saltat el pas I la pell no ha fet aquesta adaptació natural. La possibilitat de cremar-se és més gran\nAndrea Combalia dermatòloga\nHem estat més de dos mesos sense exposició solar, és com si sortíssim d’una cova. No ens hem de posar al sol molta estona perquè la pell no hi està habituada, i és molt important posar-se protecció\nComballa també ha explicat que arran de la utilització de mascaretes han crescut els casos de persones amb acné a la cara, per excés de suor o de greix. Per això recomana rentar-se bé la cara abans i després de cada ús.\nHi ha gent a qui li ha sortit un brot d’acné a la zona de la barbeta per un excés de suor que produeix la nostra pell quan està tapada per la mascareta\nAl matí ens hem de rentar bé la cara abans de posar-nos-la per evitar que l’oli propi de la nostra pell es quedi a la mascareta, i quan tornem a casa tornar-nos a rentar la cara amb un gel especial per a pells greixoses, per retirar l’excés de suor i humitat\n06-05-2020 16:28 SALUT\n07-05-2020 20:52 COVID-19\nL’aigua del mar i de les piscines no suposa cap risc afegit a l’hora d’infectar-se de coronavirus\n04-05-2020 12:00 COVID-19\nPer què la crema hidratant pot ajudar a prevenir el contagi del coronavirus


cmd:tac:ai01:modul_1:apartat_3 [Formació del professorat]\nMolt més que una pissarra convencional\nEl programari de gestió de les pissarres digitals permet, en principi, simular una pissarra tradicional damunt el tauler.\nLes PDI poden actuar talment com una pissarra tradicional de guix o de retolador. Sobre un fons blanc el mestre i els alumnes poden escriure, guixar, dibuixar, esborrar…, amb el valor afegit que es pot desar i reutilitzar-lo per altres activitats. Els programes de les pissarres tenen també opció de fer un fons quadriculat, o un fons amb pautes de diferents mides.\nTambé, segons el programari de gestió del tauler digital, s'inclou una galeria amb molts recursos, útils per a la dinàmica de treball a l’aula i per a la creació d’objectes d’aprenentatge. La galeria s’organitza en carpetes i els recursos que conté són de diferents tipologies: imatges (dibuixos, fotografies, gràfics, etc), sons, animacions, fons de pantalla, plantilles per a pàgines, plantilles d’arxius multimèdia per a la creació d’activitats…\nEls arxius que es creen amb el programari d’algunes pissarres digitals actuen com una veritable carpeta. Disposen d’una opció que permet incorporar, a manera d’arxius adjunts, altres recursos: arxius de text (programacions o els fulls de les activitats dels alumnes), altres presentacions, vídeos, sons, arxius multimèdia, enllaços, etc. D’aquesta manera, en un sol arxiu, el professorat té a l’abast tots aquells documents que necessita per desenvolupar una seqüència didàctica.\nTambé permet actuar sobre la imatge d'una pàgina d'Internet. L'opció de seleccionar (a mode d'impressió de pantalla) una imatge extreta de la xarxa i afegir-hi tots els elements que es creguin oportuns, permeten traslladar la pissarra a altres escenaris.\nVolem que els alumnes s'imaginin en una platja? Escollim una fotografia de mida ben gran des de la xarxa i la incrustem com a fons, cobrint tota la pissarra. Després podem dibuixar personatges, elements… activant la creació d'escenaris fantàstics o llunyans.\nProgramari específic de les pissarres digitals\nA més del programa que es necessita per poder calibrar la pissarra i fer que la superfície sigui interactiva, cada model té un programari específic que s'ha d'instal·lar seguint les instruccions que es donen en el procediment d'instal·lació.\nPer saber quin és el programari de la pissarra de la vostra aula, podeu trobar les característiques i els enllaços en aquesta pàgina web: Comparativa: Característiques bàsiques dels sistemes de projecció interactiva: PDI-SPI O bé seguint la ruta des de la pàgina d'inici de la XTEC: Recursos | Tec. de la informació | Sistemes de projecció interactiva | Comparativa.\nCal tenir en compte que no sempre es pot exportar o importar els materials elaborats entre els diferents models.\nTots els programaris tenen unes característiques generals, una sèrie d’eines i aplicacions per interactuar amb allò que es mostra en pantalla i executar altres aplicacions.\nLes eines bàsiques presents en el programari de les diferents pissarres es poden classificar en:\nEines de notes: llapis, marcador, llapis de color, text…\nEines d’edició: per tallar, copiar, enganxar, esborrar…\nEines de creació i de gestió de pàgines: pàgina nova, endavant, enrere, plantilles, classificador de pàgines…\nEines de presentació: zoom, ombra de pantalla…\nEines de gestió: crear i desar arxius, exportar a altres formats (pdf, imatge, pàgina web…)…\nAltres eines: enregistrar i reproduir, teclat virtual, galeria d’imatges…\nEn aquests vídeos es mostren les eines que podeu trobar en el programa de gestió de la pissarra Mimio.\nTutorial Mimio 1\nTutorial Mimio 2\nProgramari lliure per a les pissarres digitals\nEn treballar amb programari lliure es pot utilitzar el mateix programa en tots els models de pissarra digital. D'aquesta manera es poden importar i exportar els materials elaborats, sigui quina sigui la PDI. A més els mestres que han de canviar d'aula sovint o bé d'escola, d'aquesta manera, poden trobar sempre la mateixa interfície. Només cal tenir el controlador (drive) de l'equipament per poder calibrar la pissarra i fer que la superfície sigui interactiva.\nEl programari lliure que permet la instal·lació i ús en totes les pissarres digitals és l'Open-Sankoré (http://open-sankore.org/es).\nDescàrrega: Primer demana el registre de la persona que fa la descàrrega o bé es pot saltar aquest pas (Skip this step). Es fa la tria del sistema operatiu de l'ordinador. I es realitza la descàrrega i la instal·lació. Demana l'idioma de la instal·lació. Podeu activar una icona del programa a l'escriptori per facilitar l'accés.\nAmb el llapis òptic o bé la mà es pot utilitzar com una pissarra convencional, combinant els botons de Color i Línia. També es pot esborrar, o bé posar un fons de quadrícula.\nEl comportament de les diferents eines de la paleta d'estris i de les biblioteques les podeu trobar a la guia de l'Open-Sankoré\nProposta per treballar una imatge d'Internet amb la pissarra digital\nQuan es treballa el cos, una manera molt senzilla d'utilitzar la pissarra digital és fent que un nen o nena acabi un dibuix donat. Per exemple, a partir d'una cara, cal dibuixar el cos. A la pissarra només pot haver un sol alumne, ja que la interacció de la pissarra només respon a un sol llapis òptic o a una mà. La resta d'alumnes (millor en petit grup) pot ajudar en la realització del dibuix, sota les preguntes o orientacions del mestre.\nPer posar la cara a la pissarra, podeu escollir-ne una de coneguda. En aquest cas, recuperàreu una de l'activitat de l'edu365: Carnaval.\nDes de la pantalla inicial de l'Open-Sankoré, aneu a Web:\nDes de l'opció d'escriure la URL, escriviu edu365.\nÉs suficient perquè el programa entri a la pàgina del portal de l'edu365. Amb el llapis òptic o la mà entreu a Infantil | El cos | Carnaval. Els nens i nenes poden buscar les disfresses que vulguin des de l'armari (s'arriba per l'estrella), a la mateixa pissarra digital:\nUn cop feta l'activitat a l'edu365, el mestre proposa que siguin els nens qui disfressin els personatges. El que cal fer és seleccionar l'eina Captura part de la pantalla en la caixa d'eines. Si no la teniu visible, ho podeu fer prement la icona Eines:\nRetalleu el cap de la nena. Un cop tingueu la zona seleccionada, apareix l'opció del lloc on cal posar aquesta zona retallada:\nEn escollir Afegeix a una pàgina nova, la zona seleccionada passa de web a tauler de la pissarra digital. Podeu col·locar-la a un costat o al centre de la pissarra (segons alçada dels nens i si voleu fer més elements d'acompanyament a la figura) i la podeu engrandir. Finalment, per més seguretat que la imatge no s'activi sense voler i es mogui, activeu el botó del triangle i bloquegeu la imatge a la pantalla de la pissarra.\nFeu clic fora de la zona activada. Escolliu el llapis de la paleta d'estris, el color i la línia. Ja es pot acabar la figura! Podeu tornar a Web i escollir la zona del cap del nen. Si el voleu a la mateixa pàgina, seleccioneu l'opció Afegeix a la pàgina actual. Per veure tots els dibuixos que van fent els alumnes, cliqueu a la icona Documents. Trobareu totes les pàgines que ells estan fent. Es guarden automàticament. Així i tot, aquesta activitat no cal desar-la, i podeu tancar sense guardar, a l'igual que esborreu els dibuixos que fan els alumnes a la pissarra convencional.


Jordi Vila » Invest in Bages\nCEO i Founder UVE SOLUTIONS\nBon dia Jordi, ens pots fer una breu presentació sobre els teus orígens a nivel personal? Ets nascut al Bages?\nSóc de Castellgalí, però des de fa anys visc a Manresa.\nJo vaig estudiar a la Politècnica, Enginyeria tècnica electrònica. També ho he anat completant amb algun Màster segons les meves necessitats i el moment de la meva carrera. Als 22 anys vaig marxar i vaig estar treballant fora d’enginyer, reparant ordinadors i després vaig començar en el món del software, del disseny de processos, de desenvolupament de negoci. Vagi estar a Madrid uns anys i després vaig tornar per a començar a emprendre.\nCom a CEO i Founder de UVE SOLUTIONS, ens pots explicar quines són les teves principals funcions?\nAixò va en funció de cada moment. És molt diferent quan emprèns que quan som més de 100 persones al grup. Quan tu emprèns la teva funció és tot, pensar el concepte, buscar els clients i pensar en la rendibilitat del que tu dissenyes. Sempre he estat molt a la part comercial i del negoci. Ara mateix la meva feina és de gestionar equips, fer que l’equip creixi i intentar tenir les millors persones entre nosaltres.\nA nivell estratègic, quins són els punts forts, i també els febles, per UVE SOLUTIONS d’estar al Bages?\nPer a una empresa de tecnologia costa trobar els punts forts, però si n’he de dir un diria la certa fidelitat de les persones, és a dir la gent que es vol localitzar per aquí no tenen moltes més opcions i augmenten la fidelitat amb el projecte. En un entorn com el nostre on hi ha molta demanda o ho fas bé o no te’n ensurts. Respecte els principals punts febles destacaria la captació de talent. També les infraestructures, ja que a nivell general són molt cares. Nosaltres ens hem de desplaçar cada dia. També hem trobat dificultats per col·laborar amb Universitats potents i poder presentar projectes d’intel·ligència artificial.\nAra és un bon moment per atraure talent amb el concepte de teletreball. El concepte d’oficina pot canviar. Això jo ho veig com una oportunitat perquè podrem posar preus més barats. Els polítics haurien de visitar les empreses i oferir infraestructures per intentar atreure les empreses cap aquí. El que li falta al Bages és alegria, ja que hi ha molt d’atur i molts pocs llocs de treball qualificat.\nDins la comarca no he vist massa reacció. S’ha vist una reacció en el comerç d’unitat però no crec que aporti massa. No tinc molt clar què ha passat a la comarca i no conec cap iniciativa que s’hagin fet en aquest sentit.\nHe trobat situacions fàcils de col·laboració amb els meus proveïdors; gestories, advocats… He trobat alguna sinèrgia, també, per produir més valor a la nostra companyia. Les poques que som intentem col·laborar. Jo no he trobat socis potents tecnològics al Bages.\nLa qualitat de vida des del punt de vista del temps lliure i la proximitat de tot. El Bages però, té un problema clar: que no és atractiu. Hi ha moltes ciutats que ofereixen el mateix que Manresa i que són molt més atractives.\nA nivell d’empreses crec que ara si. Ara podem oferir una qualitat de vida interessant. Si s’inverteix i hi ha un pla per tal de donar facilitats en polígons i en terrenys a canvi d’establir-se en el terreny. Des d’aquesta perspectiva crec que és una bona idea per aconseguir uns costos baixos i donar un entorn de qualitat de vida als empleats.\nUna és Montserrat. En segon lloc els corriols de Santpedor, un paradís pels amants de la BTT. En tercer lloc també recomanaria visitar les bodegues, que són molt interessants.


Unzué aposta per "aprofitar la dinàmica positiva" - Diari de Girona\nUnzué aposta per "aprofitar la dinàmica positiva"\nEl tècnic ha avançat que "si no passa res en l'últim entrenament" les baixes seran només les dels lesionats\n" title="Unzué aposta per "aprofitar la dinàmica positiva"\n"> Unzué aposta per "aprofitar la dinàmica positiva"\nEl Girona juga aquest dissabte a Cadis i avui Juan Carlos Unzué, el seu entrenador, ha valorat el partit a sala de premsa. Aquest i l'immediat duel de la setmana vinent al camp de l'Almeria. Encara no hi ha convocatòria, serà demà quan la farà pública el club, però el tècnic ha avançat que "si no passa res en l'últim entrenament" les baixes seran només les dels lesionats Ignasi Miquel i Valery Fernández. Ha deixat ben clar que la intenció és "guanyar" al Carranza tot "aprofitant" la dinàmica "positiva" de resultats, després de superar consecutivament el Màlaga i Rayo a Montilivi.\nHa explicat Unzué que l'equip afronta els dos desplaçaments seguits "amb l'ànim i la convicció de guanyar" i que no el condiciona "excessivament" el fet de jugar ara a fora i no pas a casa. Del Cadis ha parlat d'un rival que "està en una molt bona ratxa" i que s'enfrontaran a un conjunt que "està amb l'autoestima i la confiança al màxim", quelcom que "sempre pot generar dificultats".\nHi ha afegit algun elogi més. "A part dels aspectes mentals, també hi ha el fet que els equips d'Álvaro Cervera són molt reconeixibles. No té una gran varietat de sistemes ni domina molts aspectes del joc. Però els quatre o cinc conceptes que executen els fan amb una efectivitat enorme. Tenen molt clar què és el que volen i això ha quedat clar amb els resultats".\nHa reiterat que "volem aprofitar la nostra dinàmica positiva" tot explicant que "la gent està molt endollada". "Clar que seria important guanyar al Carranza, perquè superes l'actual líder i perquè allargues el moment positiu. És un partit clau", ha afegit. I no ha amagat que farà "canvis" durant els propers partits, però que segurament on més n'hi haurà serà el dimarts vinent a Almeria.


La Diputació vol que Camp i Ebre gestionin competències de la Generalitat | Canal Reus TV\nLa Diputació vol que Camp i Ebre gestionin competències de la Generalitat\n13:50 - 29 gener 2018\nEs tracta dels àmbits d'innovació i competitivitat. S'emmirallen en regions europees equiparables en demografia i potencial econòmic. Afirmen que el Govern ho veu amb bons ulls i que se li transmetrà a partir de l'estiu.\nEl Camp de Tarragona i les Terres de l'Ebre tenen la capacitat necessària per prendre decisions que, hores d'ara, corresponen a la Generalitat de Catalunya. Aquesta és la premissa amb què treballa la Diputació de Tarragona a través de l'aliança del coneixement amb la URV. A partir de l'estiu d'aquest 2018 es demanarà al govern català que transfereixi competències en innovació i competitivitat a l'àmbit regional. Per fer-ho s'emmirallen en regions europees que ja tenen aquest estatus i que compten, com també podria fer-ho la demarcació de Tarragona, apunta Josep Poblet, president de la Diputació de Tarragona, amb una Agència per al Desenvolupament. Equipara, de fet, Catalunya a alguns estats europeus i, en proporció, el Camp i l'Ebre a algunes regions d'aquests estats.\n'La universitat, la Diputació i les 10 localitats de més de 20.000 habitants, i en presència del Govern de Catalunya, estem avançant en un model de definició d'una regió que vulgui prendre les seves decisions en dos camps, innovació i competitivitat'.\nPoblet rebla que 'necessitem poder desenvolupar el mateix que fa Cantàbria, que defineix les seves polítiques d'innovació i competitivitat, perquè pesa més la demarcació de Tarragona que Cantàbria, o la Rioja, o Navarra'.\nPoblet ho ha anunciat en un esmorzar amb la premsa que ha servit, per una banda, per posar sobre la taula què té entre mans la Diputació aquest 2018. En aquest capítol hi figuren els Jocs del Mediterrani i el possible pagament per part de la institució del que resta per costejar el Palau d'Esports. Hi figuren, també, els centres d'educació especial i els conservatoris de música i escoles d'art com a recursos bàsics per a la institució.\nPer altra banda, Poblet també ha tret pit del llegat dels 10 anys de presidència que duu a l'esquena des de finals del 2017 basant-se, principalment, en la contenció econòmica. 'El 2007 consumia, de la massa econòmica general, un 60 % se l'enduia la pròpia institució; ara enfora surt el 60 % i la casa consumeix el 40 %'.\nL'escenari de la trobada ha estat la Tàrraco Arena Plaça, un espai que també ha posat com exemple de dinamització econòmica de tota una zona. Una dinamització que, apunta, viurà la demarcació si s'aconsegueix la transferència de competències que el mateix govern de la Generalitat, assegura poblet, veu amb bons ulls.


TAC12 TV - Els gegants de Montblanc canvien de perruquera\nLa Joana i la seva família fa 57 anys que s'encarreguen de pentinar els gegants de Montblanc. Una feina laboriosa que no es veu, però de gran importància perquè el gegant i la geganta llueixin per la Festa Major.\nDesprés de gairebé 60 anys, la Goretti, també perruquera, agafarà ara el relleu de la Joana. A ella i a les seves germanes els van fer l'encàrrec quan eren ben joves i al llarg de tots aquests anys hi han implicat a tota la família. Ho han fet sempre de manera altruista, sense demanar res a canvi.\nDurant molts anys, el pentinat que lluïa la geganta era després molt demanat a les perruqueries de la vila. Marcava tendència. I encara ara és un dels més esperats de la Festa Major.\nLa gran particularitat és que els gegants de Montblanc porten cabell natural, que montblanquins i montblanquines van donar. Això és el que els fa més especials.\nLa Goretti fa mesos que acompanya la Joana per agafar-li el relleu i aprendre de la seva manera de pentinar els gegants.\nQuan falten poques setmanes per la Festa Major de Montblanc, que tindrà lloc al setembre, la Joana i la Goreti ja tenen la feina feta. La geganta i el gegant ja estan a punt per lluir el seu pentinat.\nMés en aquesta secció: « El Museu Comarcal de la Conca de Barberà presenta 'Aventura't al museu' Terrània serà major d'edat aquest setembre »


Sobre el blog | La Cocota\nRemodelació del Bloc\nUna de les propostes del meu gener (que com cada any n’ha de tenir moltes!) és fer el bloc més gestionable, eliminar les pestanyes que no s’utilitzen (ja sabem tots que els propòsits inicials d’un projecte normalment no coincideixen amb les necessitats del dia a dia) i facilitar la recerca.\nDe moment ja he fet alguna modificació de la columna de mà dreta. Veureu que hi he afegit una pestanya per agrupar totes les associaciacions i entitats, instituts i grups de recerca que fins ara tinc linkats (i n’hi he afegit de nous) i també hi ha alguna nova agenda d’activitats a la pestanya d’Agendes.\nAlhora he eliminat dues pestanyes que crec que han quedat sense valor: la de “Projectes”, doncs tot el que es fa ja surt publicat a notícies, i la de “Sabies que…” que no puc portar al dia i que, per tant, crec que es millor deixar en suspens (de moment). Espero poder tenir substitut per elles (s’accepten suggeriments…)\nParalel.lament, si sabeu d’algun bloc o web que m’hagués deixat i us sembla interessant de linkar, me’l poder fer arribar, així anirem agrupant entre tots el que ens interessa a la Cocota. (em podeu fer arribar la informació a: laiacreusg@gmail.com o a través de l’apartat de comentaris de la primera pàgina de la Cocota).\nFinalment, he pogut incloure algun currículum més a l’apartat “Investigadors” i animo a tothom que es dediqui al temes que toquem al bloc (de l’Alt Urgell i entorns), tant professional com amateur, que hi pengi el seu (només m’heu de contactar).\nEspero que passeu unes bones festes i que el 2013 sigui millor.\nI espero tornar amb energies renovades pel nou any!!\nDesprés d’un juliol de pausa, torno a ser per aquí.\nA veure si us actualitzo les activitats!!\nhem patit un desajust amb la pàgina de la Universitat de Barcelona i s’han perdut tots els enllaços que teníem a la Cocota a la pestanya de “publicacions”. Us demanaré paciència per tornar-los a tenir tots al dia…. Amb tot ,encara hi ha totes les referències documentals, però sense la informació bibliogràfica.\nBentornats de Setmana Santa\nBé, tornats ja de Setmana Santa us adjunto algunes notícies més, tot i que estem en temporada baixa d’informació!!


#EnFamília - Escola TANIT\nVoluntariat IES Terrarroja\nEl Trencaclosques… digital\nIntervenció Comunitària Intercultural (ICI)Biblioteca escolarXarxa de Competències BàsiquesL’Anglès a l’aulaInfo KDep Ensenyament – Comunitats d’AprenentatgeUAB – Forum IDEAComunidades de Aprendizaje\nPágina de Inicio #SeguimEducant #EnFamília\nPublicat el 15 d’abril de 2020\nLa Bolboreta, un escape room per tota la família\nFundesplai ha preparat un escape room per fer en família: L’estiu perdut de la Bolboreta. Es tracta d’un joc en què la protagonista és la Bolboreta, una papallona viatgera a qui haureu d’ajudar a trobar el seu estiu perdut en aquesta aventura plena d’enginy i enigmes divertits.\nAmb aquest joc es vol fomentar la cooperació en família i la descoberta, a través del joc, d’espais, flora i fauna de Catalunya. En algunes proves caldrà la imaginació dels nens i nenes, en altres la memòria dels més grans, així com l’habilitat a les xarxes dels joves.\nEntre totes les famílies que completin les proves, se sortejarà una estada en una de les cases de colònies de Fundesplai, un cop hagi acabat el confinament.\nPublicat l’1 d’abril de 2020\nEnviem missatges als professionals i pacients de COVID-19 de l’Hospital de l’Esperit Sant\nAquests darrers dies l’Hospital de l’Esperit Sant, l’hospital que tenim a prop de l’escola, ha posat en marxa una campanya amb l’objectiu de fer arribar missatges de suport a tots els treballadors i pacients del centre.\nCom ja sabeu, els professionals sanitaris estan fent molta feina: treballen moltíssim i un munt hores per atendre a tots els pacients de l’hospital; i els pacients afectats per la COVID-19 han d’estar aïllats i no poden rebre visites. En aquestes situacions d’estrès, per part dels professionals de la salut, i de soledat i aïllament per part dels pacients afectats pel virus, els missatges positius i plens d’ànim són molt i molt reconfortants per a tots ells!\nAixí doncs, des de l’escola ens adherim a la campanya de l’Hospital de l’Esperit Sant i us engresquem a que, des de casa, feu arribar cartes, un dibuix, un vídeo… amb missatges de suport i ànim als professionals sanitaris i als pacients afectats per la COVID-19. Segur que a través de les nostres cartes, fotos i vídeos… els hi podem enviar missatges de suport, acompanyament i ànim tant necessaris aquests dies!\n→ Envieu els vostres missatges al correu de l’escola: ceip-tanit@xtec.cat. ←\nAh! No oblideu posar el vostre nom i el de l’Escola Tanit, Santa Coloma de Gramenet en els vostres missatges, cartes i vídeos. A mesura que els anem rebent els farem arribar a l’hospital.\nL’Anglès a l’aula\nDep Ensenyament – Comunitats d’Aprenentatge\nUAB – Forum IDEA\nVolver arriba Intervenció Comunitària Intercultural (ICI)Biblioteca escolarXarxa de Competències BàsiquesL’Anglès a l’aulaInfo KDep Ensenyament – Comunitats d’AprenentatgeUAB – Forum IDEAComunidades de Aprendizaje


Internacional Archives - Jordi Graupera\n(publicat a El Periódico el 27 de setembre del 2016. Enllaç.) En condicions normals, jo també em sumaria a l’orfeó de periodistes nord-americans que, des de dilluns a la nit cap a la meitat del debat, afirmen que Hillary Clinton va deixar en evidència Donald Trump. Ella, presidencial; ell, un pobre home. En condicions normals, […]\nLa Vanguardia 7 de Novembre 2014 En les eleccions de dimarts als EUA, es van celebrar 146 referèndums a 42 estats. En 98 casos va guanyar el sí, en 52 el no, i n’hi ha vuit que encara recompten perquè va anar d’un pèl. Tot i que s’ha votat sobre l’avortament, el codi penal, el […]\nLa Vanguardia 6 de Setembre del 2014 No només són les sèries com Joc de Trons que s’han tornat més explícites en les escenes de sexe, ni tampoc les transparències són exclusives dels estudiants, mascles i femelles, de la facultat de moda de la New School de Nova York, on acostumo a anar a dinar. […]\nLa Vanguardia 17 de Maig del 2014 Acabat de veure l’eurodebat de dijous, amb aquella eufòria, vaig anar-me’n a casa. En arribar, trobo un sobre blanc de 20x20cm de cartró setinat i d’un gruix extravagant. Serà el pernil o fuet de contraban (or pur a Nova York) que m’envien certes ànimes caritatives de tant en […]\nLa Vanguardia 3 de Maig de 2014 Dijous, David Brooks al New York Times: “El vell ordre, que es coneixia com ‘el segle americà,’ formava part l’era moderna, una era que sembla estar-se col·lapsant després de 300 anys i escaig.” La frase conté la por que corseca els americans: estem en decadència? Que Putin i […]\n(excepcionalment el penjo el dia de publicació perquè en l’edició digital de LV, l’article ha aparegut amb els paràgrafs desendreçats i no s’entén; a l’edició paper ha sortit bé) (article publicat a La Vanguardia del dissabte 12 d’Octubre del 2013) Fa 12 dies que el govern federal nord-americà està parcialment tancat. La lliçó més interessant […]


Pere Cristobal - Ajuntament de Gallifa\nInici > Municipi > Gallifa > Gallifa i el Motociclisme > Velocitat Resistència\nHISTORIAL ESPORTIU DEN PERE CRISTOBAL\nEn Pere Cristobal feia temps que tenia motos de gran cilindrada i l’hi agradava d’anar a entrenar al Circuit de Catalunya per provar les seves capacitats i les de les seves motos.\nFinalment, l’any 2004 va decidir fer el pas definitiu, treure la llicència de pilot de curses i inscriure’s a les 24 hores per a motocicletes que, en substitució de les mítiques 24H que durant decennis s’havien celebrat al circuit urbà de Montjuic, s’organitzaven al nou Circuit de Catalunya .\nPer a la seva estrena, amb una Suzuki de 600, va fer equip amb un altre pilot de motos de Gallifa, en Xavi Puerto, familiarment conegut pels amics com a Xavi “Titàn”, gran veterà de les curses de resistència i que contava amb participacions i èxits a Montjuic, el llegendari circuit del parc de Barcelona, als anys 80 del segle passat.\nL’objectiu era acabar la cursa i agafar experiència, cosa que van aconseguir.\nL’any següent (2005) en Pere i en Xavi van fer equip amb en Joan Sais, sempre amb la Suzuki 600 i aquest cop van aconseguir pujar al podi de la classe Super Sport al aconseguir la tercera posició d’aquesta categoria al final de les 24H.\nEls dos anys següents va continuar fent equip amb en “Titàn” amb Suzuki 600, però el podi se’ls va resistir i el 2007 va ser l’últim any en que en Xavi va participar en competició perquè havia decidit retirar-se definitivament.\nPer tant, l’any 2008 en Pere va canviar d’equip i de plantejament i va decidir enrolar-se a l’escuderia “Bruno Performance”, una de les millors del Campionat d’Espanya de Velocitat, i optar a la victòria a la classificació general de la cursa.\nLa cosa no va anar del tot malament perquè van aconseguir la sisena posició final, de 47 equips participants a l’edició d’aquell any.\nL’any 2009 va tornar a l’escuderia “Monlau Competició” amb una KTM RC8 bicilíndrica, una moto que no podia optar a la victòria a la classificació general, però amb la que van poder quedar segons de la seva categoria i tornar a pujar al podi.\nEls dos anys següents, va seguir a l’equip Monlau, ara amb Honda CBR 1000, però sense resultats destacats per culpa de les caigudes que van patir alguns dels pilots de l’equip durant les edicions dels 2010 i del 2011.\nFinalment en Cristobal ha tornat a tastar el podi a l’edició d’ enguany, aquest cop amb Kawasaki.\nEn Pere ha esdevingut un especialista del circuit de Montmeló i potser ben aviat ens donarà una alegria en aconseguir el més difícil: la victòria.\n24H 2012 AL CIRCUIT DE CATALUNYA\nEn Pere Cristobal, tampoc a faltat a la cita d’ enguany amb les 24 hores de resistència del Circuit de Catalunya.\nDe nou en Pere va fer equip amb l’escuderia Monlau Competició i l’equip de 20 mecànics el va dirigir una altre gallifenc motociclista i gran expert en mecànica de competició, en Carles Esteve.\nAquesta vegada l’equip va preferir la Kawasaki 1.000 del model ZZR en substitució de la Honda CBR de la mateixa cilindrada de les anteriors edicions, per tal de optar a la victòria a la categoria de màquines de sèrie (amb modificacions limitades) fins a 1.000cm3, les Super Stock (SST1).\nAls entrenaments oficials varen aconseguir la 8a posició d’ els 47 equips participants, demostrant la eficàcia de la màquina i la perícia dels pilots.\nTot anava prou bé i a partir de les 5 de la tarda ja havien arribat a la 4a posició de la general (2ons de SST1) i es mantenien en aquesta posició sense dificultats fins que a les 5 de la matinada la moto es va parar.\nAls boxes els mecànics van diagnosticar manca d’alimentació i van procedir a canviar la bomba de la benzina el més rapit possible, el motor es va tornar a engegar i en Pere va tornar a agafar els comandaments per sortir a la pista però, abans de sortir del “pit lane” es va tornar a produir la fallada.\nEn Pere va empènyer la moto marxa enrere per tornar immediatament cap al box i en revisar la bomba i desmuntar el dipòsit del carburant es van adonar que, en ser aquest de 24 litres i per tant de més capacitat que l’original, el tub de la benzina feia un recorregut massa forçat i acabava per quedar pinçat, per tant el flux no era el correcte i provocava l’avaria.\nTot plegat es van perdre 40 minuts que van pesar massa per tal d’aconseguir la desitjada victòria a la categoria de Super Stock.\nJa no hi va haver més problemes fins a la bandera quadriculada de les 3 de la tarda i la remuntada que van protagonitzar els pilots de l’equip encara els va permetre acabar entre els 10 primers de la general (9ens).\nPotser l’any vinent tindran la sort que els ha mancat en aquesta edició, però ha quedat demostrat un cop més que, en la competició del motor, l’error més insignificant pot marcar la diferència entre l’èxit i el fracàs.\nDarrera actualització 24.08.2012 | 12:08


Esquerra Republicana obrirà una Oficina Parlamentària d’atenció ciutadana a Osona i Lluçanès - Osona\nEsquerra Republicana obrirà una Oficina Parlamentària d’atenció ciutadana a Osona i Lluçanès\nDilluns, 8.11.2021 10:45h\nAlba Camps, diputada al Parlament\nJosep Mª Reniu, senador\nJordi Fàbrega, diputat provincial i President d'ERC Osona\nJoan Carles Rodríguez, representant d'ERC al Consell Comarcal d'Osona\nERC Osona fa un pas més per escoltar i atendre les peticions de la ciutadania de forma coordinada\nLa Federació Comarcal d'Esquerra Republicana a Osona-Lluçanès ha presentat aquest dilluns, sota el nom d’Oficina Parlamentària, el nou servei que habilitarà al territori i que té com a objectiu oferir un espai en què tant la ciutadania, a títol individual, com també les empreses, col·lectius, associacions i entitats, puguin fer arribar les seves problemàtiques, propostes i qüestions directament al partit amb les màximes facilitats.\nL'Oficina Parlamentària comptarà amb membres d'ERC al territori que tenen representació a institucions com el Parlament de Catalunya, Senat i la Diputació de Barcelona. La secretària general del partit a la comarca, Margarida Feliu, serà l'encarregada d'organitzar i coordinar aquest servei. En roda de premsa, Feliu ha exposat que disposar d'un espai com aquest "servirà per apropar les cambres legislatives als ciutadans de la comarca" i ha remarcat que "era un dels compromisos del partit en les passades eleccions". Amb aquesta aposta, ERC Osona recupera un servei que es va habilitar per última vegada amb Marta Rovira com a diputada al Parlament, però que amb el seu exili a causa de la repressió de l’estat es va deixar d’oferir.\nJuntament amb Margarida Feliu, els responsables republicans que encapçalaran aquesta atenció seran la diputada al Parlament, Alba Camps; el senador per ERC, Josep Maria Reniu; el diputat a la Diputació de BCN i president d'ERC Osona, Jordi Fàbrega; i Joan Carles Rodríguez com a representant d’Esquerra Republicana al Consell Comarcal. En tractar-se d'una interlocució directa sense intermediaris amb diputats/es i senadors/es, permetrà traslladar les consultes a les diferents cambres legislatives i institucions, i alhora, agilitzarà el fet de donar una millor resposta.\nEl servei s'oferirà els dijous, de 16 a 19 h, i l'espai físic on es rebran les visites a títol individual serà el local que Esquerra Republicana disposa a Vic, ubicat a la Ronda Camprodon, 39 baixos. Per poder optar a trobades personalitzades amb els diferents representants, tant de manera presencial com telemàtica, caldrà posar-se en contacte prèviament a través de l'adreça [email protected] per concertar data i hora. Per altra banda, l'Oficina Parlamentària també es desplaçarà pel territori per reunir-se amb entitats, associacions, empreses, col·lectius, etc., i conèixer de primera mà les seves peticions i problemàtiques.\nLa d’Osona-Lluçanès esdevé la tercera Oficina Parlamentària que el partit republicà posa en marxa a la Catalunya Central. A principis del mes passat va entrar en funcionament la del Berguedà i a mitjans d’octubre ho va fer la del Bages-Moianès. L’obertura de les diverses oficines permetrà una millor coordinació entre el territori i, al mateix temps, afavorirà una millor coordinació entre les diferents cambres legislatives amb l’objectiu d’estar sempre al costat de la gent.


Detalls Apartament Aribau Diagonal List a place\nApartament de disseny amb balcó i internet gratis Afegir a favorits\n1 cambra de bany amb dutxa\tInternet WiFi Inclòs en el preu\tPedrera: 770 m\n1 lavabo (només WC) Distància del centre: 1.5 Km\nHUTB-011110\t4 llits individuals\t2 llits dobles\tEl manager Wilken & Elio\nApartament de disseny bonic amb capacitat fins a 8 persones. Àmplies i lluminoses, reformat i moblat és perfecte per a grups, famílies o directius d'empresa perquè també ofereix accés gratuït a internet (WiFi). Hi ha quatre habitacions: dues de matrimoni i 2 llits individuals. La sala d'estar són espaioses i lluminoses i tenen un balcó amb vista sobre el carrer, un còmode sofà, taula central i un HD TV 46 . La cuina està totalment equipada amb rentadora, forn, nevera, microones, cafetera Nespresso i tots els utensilis i estris de cuina. També hi ha una planxa i taula de planxar. L'apartament té un lavabo i un bany amb dutxa i assecador de cabell. Aquest apartament farà que la vostra estada, ja sigui per oci o per feina, una experiència de luxe.\nL'apartament està situat en el Eixample Esquerra, un bonic barri on es pot passejar gaudint de l'arquitectura (podeu admirar edificis com la Pedrera i la Casa Batlló). A la zona de l'Eixample, hi trobareu una àmplia gamma de comoditats i serveis: bons restaurants, bars de moda, cafeteries, museus, supermercats, mercats, bancs, farmàcies, gimnasos, etc.. Passeig de Gràcia és a només 10 minuts a peu de l'apartament i durant 20 minuts de Plaça Catalunya només a peu o agafar el Metro (3 parades). En relació amb els mitjans de transport hi ha diverses línies d'autobús a 50m (54, 66, 67, 68, 58, 63, 64, 6, 7, 27, 32, 33, 34) per arribar a totes les parts de Barcelona. El Metro en canvi són L3 (verda) i L5 (blau) els > l'apartament no és lluny de l'aeroport de taxi es troba a menys de 30 minuts i costa uns 30 €.\tTraducció automàtica - Veure amb la llengua original\nÀrea: Eixample esquerre\tProvença: 480 m\tMercat del Ninot (Mercats) 650 m\tMercat de la Llibertat (Mercats) 710 m\tPedrera (Edifici / Construcció) 770 m\tPaseo de Gracia (Passeig / Carrer) 910 m\tCasa Batlló (Edifici / Construcció) 1040 m\tMostrar més\tMostra el mapa\tWatch video\tVegi els preus i reservi en línia\nCuna,\tInternet WiFi,\tRoba de llit,\tTovalloles.\tForma de pagament a l'arribada: Efectiu o Targeta de crèdit .\nMercat del Ninot (Mercats) 650 m\nMercat de la Llibertat (Mercats) 710 m\nPedrera (Edifici / Construcció) 770 m\nPaseo de Gracia (Passeig / Carrer) 910 m\nCasa Batlló (Edifici / Construcció) 1040 m\nAribau Diagonal can be reserved only if the booking start date is between 31 des. 2017 - 12 gen. 2018


Qui és Tomàs de los Santos? | Enderrock.cat\nQui és Tomàs de los Santos?\nEl cantautor valencià ha guanyat el lV Premi Miquel Martí i Pol\nRedacció | 30/11/2011 a les 15:00h\nAhir molts van sentir per primer cop el seu nom després d'endur-se els 5.000 euros i l'obra de l'escultor Josep Bofill del IV Premi Miquel Martí i Pol (dins el Certamen Terra i Cultura) que organitza el Celler Vall Llach. Tomàs de los Santos va néixer a Benimaclet i fa cançons des de fa vint anys. De fet, amb el projecte Crits es va presentar a la darrera edició del concurs de maquetes Sona 9.\nLluís Llach va rebre directament al Celler Vall Llach la cançó "Homenatge anònim XV", basada en el poema amb el mateix títol, obra de Vicent Andrés Estellés. És una cançó amb música de Tomàs de los Santos i els arranjaments de Borja Penalba (Premi Joan Trayter al Millor Productor de l'any 2006). El poema escollit per a la musicació (gran guanyador de la quarta edició del Certamen Terra i Cultura) pertany al Llibre de L'Exili d'Ovidi, i és el poema número XV de la part dels Homenatges Anònims.\nPerò la trajectòria musical d'aquest cantautor nascut a Benimaclet (i actualment establert a Picassent) fa anys que va començar, i és que en fa més de vint que fa cançons (en té una cinquantena de pròpies). Si fins ara havia cantat en cercles petits (a més de participar en concerts col·lectius), aquest 2011 ha fet una desena de concerts al País Valencià i el Principat.\nEnguany, amb el nom artístic de Tom Delos també va encapçalar el projecte Crits (aquí en podreu sentir alguna cançó), inscrit a la darrera edició del concurs de maquetes Sona 9: una aposta on també l'acompanya Borja Penalba i que parteix de la influència de la cançó d’autor. Actualment segueixen treballant en aquest projecte i preparen el seu debut discogràfic, amb la intenció d'editar-lo el 2012. Un disc on també s'hi inclourà el tema "Homenatge anònim XV", fins ara només enregistrat en la maqueta que es va presentar i guanyar el Certamen Terra i Cultura 2011 i que podeu sentir a continuació:\n'Homenatge anònim XV' Àudio: 'Homenatge anònim XV'


La ràtio de morositat de l'entitat cau fins al 7,3%, gairebé dos punts percentuals per sota de la mitjana del sector\n3 min. Barcelona 29/07/2016 11:38\n651x366 Gonzalo Gortázar, el conseller delegat de CaixaBank / CÈLIA ATSET Gonzalo Gortázar, el conseller delegat de CaixaBank / CÈLIA ATSET\nCaixaBank ha guanyat 638 milions d'euros aquest primer semestre, cosa que suposa el 9,9% menys que el mateix període de l'any passat. El resultat de CaixaBank continua llastrat pels impactes extraordinaris associats a la integració de Barclays. L'entitat presidida per Jordi Gual arriba a aquest resultat després d'unes dotacions per pèrdues per deteriorament d'actius de 912 milions d'euros, que baixen un 36,6% en relació amb l'any passat. La millora de l'escenari econòmic, que afavoreix la reducció de les dotacions per insolvències, també ajuda que la ràtio de morositat "acceleri" la seva correcció a la baixa i se situï en una taxa del 7,3%, cosa que la deixa gairebé dos punts per sota de la mitjana del sector.\nEl marge brut arriba fins als 4.049 milions d'euros, l'11,3% menys que l'any passat, tot i que hauria estat del -2,5% sense considerar els costos derivats de la integració de Barclays, els costos associats a l'acord laboral del primer semestre del 2015 i a les dotacions més baixes per insolvència, que han estat de 609 milions d'euros, el 56% menys que l'any passat. El marge brut obtingut en el segon trimestre si es compara amb el primer trimestre millora un 10,7%.\nEl marge d'interessos, que mesura l'activitat bancària, s'ha situat en el primer semestre en 2.041 milions d'euros, amb una caiguda del 10,1% en relació amb el mateix període de l'any passat.\nFinalment, el marge d'explotació que obté en la primera part de l'any és de 2.047 milions d'euros, amb un increment del 3,9% que s'enfila fins al 22,7% més si es compara el segon trimestre amb el primer trimestre d'aquest any.\nEl crèdit manté la línia ascendent dels últims trimestres i al juny se situa en 208.486 milions d'euros, amb un increment de l'1%. La cartera sana de l'entitat augmenta l'1,6% en comparació amb el mateix període de l'any passat. Aquesta bona evolució del crèdit ve donada per una activitat de crèdit nou que en el segment de les hipoteques creix el 46% en el semestre, el consum que augmenta el 58% i el destinat a empresa que s'incrementa el 24%.\nGortázar diu que Gual "és el millor president" que podia tenir CaixaBank\nEl conseller delegat de CaixaBank, Gonzalo Gortázar, ha assegurat en la roda de premsa de presentació dels resultats que el nou president no executiu, Jordi Gual, és el "millor president" que l'entitat podria tenir després de la sortida d' Isidre Fainé, per mantenir-se al capdavant de la Fundació Bancària La Caixa i de Criteria.\nSegons ha dit, és un "canvi tranquil i modèlic", i ha aprofitat per agrair a Fainé la tasca feta com a president. A més, ha assegurat que en les seves funcions no hi ha cap canvi entre tenir com a president Fainé o Gual, perquè tots dos són presidents "no executius".\nEl primer executiu de l'entitat ha valorat també l'actualitat política espanyola i catalana. "Com és lògic, hem de deixar als governants que dialoguin i busquin acords, i millor d'hora que tard però no podem ser més que observadors", va dir, respecte de les dificultats que està trobant Mariano Rajoy per ser investit president després de guanyar les eleccions.\nPreguntat per la situació viscuda aquesta setmana al Parlament, amb la desobediència al Constitucional per obrir el full de ruta del procés constituent, Gortázar va reincidir en el missatge habitual de la primera entitat catalana: " Cal diàleg i això només pot acabar en un acord beneficiós per a Catalunya i Espanya, un acord que respecti l'estabilitat jurídica, la cohesió social, i l'estabilitat institucional".\nL'home invisible surt a la llum


Certificats de català – CIFALC\nEl CLUC (Certificat de Llengües de les Universitats Catalanes) és la marca que agrupa els diferents certificats de domini de llengües que expedeixen els serveis lingüístics de les universitats catalanes que compleixen uns certs requisits, d’acord amb les directrius aprovades pel Consell Interuniversitari de Catalunya.\nLes universitats catalanes convoquen exàmens comuns de coneixements de llengua catalana, i per fer-ho es coordinen a través de la Comissió Interuniversitària de Formació i Acreditació Lingüístiques de Catalunya (CIFALC). El sistema de certificats de la CIFALC permet acreditar sis nivells de competència lingüística en català: inicial (A1), bàsic (A2), elemental (B1), intermedi (B2), suficiència (C1), suficiència per al personal docent i investigador (C1) i superior (C2) seguint el que estableix el Marc europeu comú de referència per a les llengües (MECR) adaptat a l’àmbit universitari. A més, també s’ofereix l’acreditació d’un llenguatge d’especialitat: el certificat de llenguatge jurídic català.\nCertificats de llengua catalana de la CIFALC\nCertificats oficials de la CIFALC Equivalències amb el MERC Equivalències amb la DGPL\nA2 Inicial (A1)\nIntermedi B2 Intermedi (B2)\nSuficiència i Suficiència per al personal docent i investigador (PDI) C1 Suficiència (C1)\nLlenguatge jurídic català – Llenguatge jurídic (J)\nEl sistema de certificats de coneixements generals de llengua catalana que expedeixen les universitats, en el marc de la CIFALC, està homologat per la Direcció General de Política Lingüística (DGPL) i regulat a partir de l’ordre VCP/233/2010, de 12 d’abril.\nEs poden presentar als exàmens de català de la CIFALC tots els membres de la comunitat universitària: estudiants, personal docent i investigador, personal d’administració i serveis, i públic en general que hagin seguit, en una de les universitats, un procés de formació de llengua catalana equivalent al nivell que s’ha de certificar.\nExàmens de la CIFALC\nEstructura i descripció de les àrees\nEn aquest apartat es descriu l’estructura de l’examen, el nombre d’àrees, la nota de tall de cada àrea i la nota global que cal assolir per superar els exàmens. Es faciliten els objectius, les habilitats lingüístiques que s’han de demostrar en cada àrea i el temps total de cada examen i el tipus d’exercicis que s’han de fer.\nEs pot consultar un model d’examen de cada un dels nivells, per tenir una orientació del contingut dels exàmens, i comprovar el model de correcció.\nEn aquest document es pot consultar un resum breu sobre criteris d’avaluació i puntuació dels exàmens. S’ofereixen alguns criteris de puntuació dels elements que integren cada exercici i cada àrea i s’informa del temps orientatiu de dedicació per a cada exercici.\nContingut dels exàmens\nNivell inicial (A1) (a partir de setembre de 2019)\nÀudios de l’àrea 1: exemple 1, exemple 2 , exemple3 , exemple 4\nModel de l’examen escrit i oral\nNivell intermedi (B2) (a partir de febrer de 2019)\nNivell de suficiència (C1) (a partir de febrer de 2022)\nNivell de suficiència per al PDI (C1) (a partir de febrer de 2022)\nNivell superior (C2) (a partir de febrer de 2021)\nExemple de l’àudio de l’àrea 2\nModel de l’examen


Solidaritat Catalana Sant Martí: Adherits de SI de St Martí condueixen el programa ˜Visitants nocturns' de Som Ràdio\nAdherits de SI de St Martí condueixen el programa ˜Visitants nocturns' de Som Ràdio\nAdherits de Solidaritat de Sant Martí condueixen el programa ˜Visitants nocturns' de Som Ràdio.\nEs tracta d'en Xavier Soler i de Jordi Riba. Aprofitem per entrevistar el primer sobre aquesta experiència:\n- Des de quan et vas començar a interessar per la ufologia?.\nEl cert es que em vaig començar a interessar per la ufologia i les para ciències en general quan tenia 13 anys, es a dir, estem parlant de fa 37 anys, tota una eternitat, vaig tenir la sort o la dissort de coincidir en el temps en la gran onada d'OVNIs dels 70s i 80s. Vaig devorar tots els llibres mes o menys seriosos que parlaven d'aquests temes, des de la ufologia, la parapsicologia, el triangle de les Bermudes o la Illa de Pasqua. De fet encara els conservo, i són una gran font d'informació...\n- Suposa molta feina preparar un programa d'aquest tipus?.\nPer a mi força, per que és el primer cop a la meva vida que m'enfronto a un micròfon sense el que per a mi ha estat una companya indispensable: una càmera. A això cal afegir que som un mini grup de persones els que fem el programa, per tant la preparació, estructura i documentació es la meva responsabilitat com a director. Per sort no estic sol, hi ha gent que val per tot un equip de documentació....\n- Quantes persones i treballeu?. Com va sorgir la idea?.\nSom dues persones en la preparació: En Jordi Riba i jo. Ell s'encarrega bàsicament de trobar contactes, convidats i de quasi bé tot te a veure amb el que podríem anomenar "relacions exteriors" i ho fa millor que ningú. En la emissió comptem amb un tècnic de so que afortunadament te molta paciència, per que amb la histèria de fer el primer programa el podríem haver tornat boig del tot. Com se'ns va ocórrer la idea?, si us dic la veritat us pensareu que m'he begut l'enteniment, però si us diré que en Jordi i jo se'ns va ocórrer la idea en paral·lel sense haver-ho comentat ho vam comentar un dia com per casualitat i gracies a les habilitats del Jordi, aquí ens teniu, parlant de platerets voladors a les ones de Som Radio. Ah! i no voldria oblidar que quan vàrem comentar aquesta possibilitat amb Som Radio, ens van dir que ja havien pensat que els calia un programa d'aquest tipus. Casualitat o causalitat?. En ufologia si hi ha alguna cosa en la que no creiem en absolut, és en les casualitats. per tant...\n- D'on aconseguiu les fonts d'informació?.\nPel que fa a la secció de "actualitat OVNI", doncs d'aquí i d'allà, però he de reconèixer que avui per avui la xarxa ofereix possibilitats infinites en tots els aspectes referents a la documentació per fer el programa, des de You Tube fins a webs especialitzades als USA, Centre América , França... en fi un es pot informar a qualsevol lloc del món sense moure's de la cadira del despatx. Es allò que diuen fer d'ufòleg de saló, una cosa molt lletja per un ufòleg, afortunadament nosaltres no volem presentar-nos com el que no som, no som ufòlegs, som aficionats que mirem de recollir informació per a altres aficionats, opinant el mínim possible, per que cada oient pugui arribar a les seves conclusions i que aquestes estiguin tant poc contaminades com sigui possible. La secció "tema del dia", ja he comentat que tinc una font bibliogràfica molt amplia, amb la oportuna actualització que pot fer-se a la xarxa... ja ho tenim quasi tot, després ja depenem de que els convidats s'esplanin a gust a l'hora de parlar dels seus temes, de fet, aquesta es la secció de mes durada per que entenem que els nostres oients prefereixen sentir a experts investigadors que estan al peu del canó cada dia millor que escoltar-nos a nosaltres...\n- Hi ha hagut ufòlegs importants al Països Catalans?. Què en penses, per exemple, dels treballs d'Andreas Faber Kaiser?.\nEls hi han hagut, el hi han i espero que els hi hagin en el futur. Cal dir que uns dels precursors de l'estudi dels OVNIS de forma seriosa i no com un espectacle al Estat espanyol va ésser un català: Antoni Ribera, un home molt intel·ligent, afable i accessible com pocs i al que el mon de la ciència en general i les para ciències en particular penso que li deuen un reconeixement just. Avui per avui als Països Catalans crec que hi ha bon nivell, tot i que el problema pot ser és aquest caràcter nostre tant poc donat a fer espectacle de les coses, ens perjudica a l'hora del "reconeixement públic i mediàtic" i per altra banda els mitjans de comunicació que segueixen pensant que això son coses "poc serioses i adients" com per donar-los espai, mentre a USA i al Regne Unit persones del nivell de Larry King inverteixen minuts i minuts a parlar d'aquests temes. Andreas Faber Kaiser està, per a mi, al mateix nivell que he comentat pel que fa a Antoni Ribera, un investigador esplandit que mai es donava per vençut. Desgraciadament aquesta tossuderia en la investigació dels assumptes tèrbols dels Estats i el cas del l'oli de colza es van barrejar en una mort prematura envoltada de misteri. Tal com va viure va morir, investigant i rodejats de misteris.\n- Com es fa per triar entre la palla i el gra en el món de la ufologia?.\nDoncs intentant trobar les fonts de les noticies, i a ser possible mirar de trobar mes d'una font que parli del mateix i aquestes no estiguin "connectades" o "relacionades" entre elles. Normalment els "invents" al final tenen una procedència única i molt poc fiable, creen la noticia i increïblement en pocs dies pots trobar mil reproduccions en webs i blocs de totes les parts del món (com el cas de les tres naus gegants que s'acosten a la terra o la del investigador Egipci que va afirmar que sense dubte les piràmides eren fetes amb tecnologia extraterrestre i que dins de la de Gizet amb tota seguretat encara hi ha una nau). Si amb la cerca de fonts un no s'en surt ha de començar a dubtar i automàticament intentar autenticar els noms que hi surten i llavors les sorpreses són del tot increïbles, més para psicològiques que un poltergeist.\n- Quins estats creus que son més avançats en aquestes temàtiques?.\nM'agrada que em facis aquesta pregunta per que per contestar-la caldria tot un bloc, de fet n'hi han blocs especialitzats en intentar donar una resposta, i això a tot el món. Per què?, Per que tot depèn d'una pregunta bàsica: Què saben els governs del món i que ens oculten?. Ja existeix contacte des de fa anys entre alienígenes i els governs del món?. Es contesti el que es contesti, els candidats a podi seien per aquest ordre: USA, Federació Russa i República Popular de la Xina.\n- Hi ha independentistes en el camp de la ufologia?.\nCom a totes les feines, suposo, pel que fa a la ufologia, si mes no hi estem el Jordi, jo i Som Radio... ;-)\n- Existeix cap entitat a les para ciències d'àmbit català?. Si es així es reconeguda a nivell internacional?.\nSi parlem d'oficials no, no hi han, si parlem de les altres, jo diria que la que arrossega mes prestigi es el Centro de Estudios Interplanetarios (CEI) fundada i durant molt de temps dirigida per Antoni Ribera. El CEI si mes no en vida de Ribera tenia gran reconeixement tant al Estat com fora d'aquest, però com ja us podeu imaginar igual que passa en tots els camps els investigadors tant a nivell individual com a nivell d'associacions o centres d'investigació i estudi, sempre son considerats "espanyols", i si això hi afegim la desconfiança que existeix vers el organismes oficials generalment obstruccionistes. Ningú té gaire interès en identificar-se com a pertanyent a cap estat de forma especial i el tema nacionalitats no és allò al que es dona mes importància. Amb això vull dir que la repercussió i reconeixement de la nostra nació en aquests afers no és ni de bon tros la que tindria que ser.\n- Penseu tractar altres temàtiques de les para ciències, a part dels OVNIs?.\nLa nostra intenció es centrar-nos en el tema OVNI, mes que res per una qüestió comercial i estratègica. Segurament som l'únic programa monogràfic OVNI que es fa Catalunya (no se a la resta dels Països Catalans), la resta estan dedicats al "misteri" i la ufologia a dures penes ocupa quatre o cinc minuts de programa. Per altra banda el tema OVNI te moltes connotacions laterals que porten a temes que no són exactament els platerets voladors, i també els tractarem conforme vagin sorgint-nos pel camí. Per sort historia i histories no en falten, i a mida que passin els pròxims mesos cada cop hi hauran més i possiblement més impactants...\n- Com podem seguir el programa?.\nPel sistema clàssic (receptor de radio) FM 94.2 a Barcelona i 94.4 al Baix Llobregat. Peró també existeix la opció ordinador (es pot escoltar arreu del mon..) des del web de Som Radio, de fet per a nosaltres molt millor, per que aixi podem saber quanta gent ens escolta en cada programa i ens ajudarà a saber si agradem o no. També podeu informar-vos del programa al bloc: http://somvisitantsnocturns.blogspot.com/. Finalment es poden trobar els podcasts (per baixar o escoltar) del programa a: http://visitantsnocturns.ivoox.com/.\nPublicat per Solidaritat Catalana Sant Martí a 7:13


Proves Cangur Matemàtiques 2019\nAquest dijous més de 40 alumnes de 1r a 4t d'ESO de l'escola han participat a la Prova Cangur de Matemàtiques organitzada per la Societat Catalana de Matemàtiques. La prova Cangur és una prova de resolució de problemes adreçada a alumnes des de 5è de primària fins a 2n de batxillerat de Catalunya, València i les Illes Balears. Cada curs té una prova pròpia amb 30 problemes, 20 problemes en el cas dels nivells d'alumnes de menys edat. Aquest concurs promou la participació de tots els nois i noies a la engrescadora tasca de resoldre problemes matemàtics.\nLlegeix més sobre Proves Cangur Matemàtiques 2019\nAvui un total de 40 alumnes de tots els cursos de l'ESO han participat en la prova cangur; consisteix en una prova a escala de tot Catalunya, País Valencià i Illes Balears on els alumnes dels diferents cursos resolen 30 problemes matemàtics.\nLlegeix més sobre Prova cangur 2018\nAquest dijous un total de 38 alumnes de l’escola han participat a la Prova Cangur de Matemàtiques organitzada per la Societat Catalana de Matemàtiques. La prova Cangur és una prova de resolució de problemes adreçada a alumnes des de 5è de primària fins a 2n de batxillerat. Cada curs té una prova pròpia amb 30 problemes, 20 problemes en el cas dels nivells d’alumnes de menys edat. S’adreça a tots els alumnes i amb ella es promou la participació de tots els nois i noies, a la engrescadora tasca de resoldre problemes.\nLlegeix més sobre Proves Cangur Matemàtiques


Dimarts, 25 Juny 2019 16:35\nL'equip campió d'Espanya (Foto: cnmataró.cat)\nL'equip del Centre Natació Mataró va guanyar, per una mínima diferència, el Campionat d’Espanya de Clubs de Natació Adaptada, que es va disputar fa uns dies a les instal·lacions del CD Midayu de Tenerife, quedant per davant del CD Aquatic Campanar i el CN Fidias.\nDestacar, en categoria masculina, al nedador Ariel Schrenck que va aconseguir la medalla d’or en la prova de 200 m estils amb un temps de 2:28.96 i dues medalles de bronze, a les proves de 100 m lliures i 100 m papallona. Aquest nedador participarà properament en el Mundial WPS (World Para Swimming) 2019 que es disputarà a Londres.\nAriel Schrenk disputarà el Mundial de Londres (Foto: cnmataro)\nEn categoria femenina, Berta Garcia va finalitzar tercera a la prova dels 100 m braça. La clau de la victòria del CN Mataró va estar en les seves victòries a les proves de relleus on va aconseguir la medalla d’or a les proves de 4x50 m lliures masculins i femenins, també al 4x50 m estils femení i al 4x50 m lliures mixte.\nEls protagonistes d’aquest títol van ser: Ariel Schrenk, Ivan Camps, Mark Castro, Daniel Ferrer, Javier Carcamo, Zach Wahington Young, Edgar Sànchez, Jordi Gordillo, Marta Colom, Laura Castillo, Anabelen Sabariego, Berta Garcia, Roselena Rubio. Amb Roger Cruañas i Pol Cantó d’entrenadors. L’entrenadora mataronina Maria Folgado és la seleccionadora espanyola.


Pedrolo, a la Festa Major de les Corts « Connectats a Sants-Montjuïc i a les Corts\nGeneral, les Corts, Pedrolo\nPedrolo, a la Festa Major de les Corts\nManuel de Pedrolo ha estat el protagonista de dues sessions celebrades a la biblioteca Montserrat Abelló de les Corts per comentar dos contes del genial escriptor. Els 21 assistents a les trobades van participar-hi activament i, entre tots, van treure suc als contes analitzats, que, com tota l’obra de Pedrolo, diuen molt més del que aparentment sembla. L’escriptor català fou un visionari i un clarivident. Les dues sessions s’emmarquen en els actes celebrats amb motiu de la Festa Major de les Corts, que enguany, malgrat les pluges torrencials, ha tornat a aplegar nombrós públic i participants. Cal destacar la col·laboració entre la biblioteca Montserrat Abelló i el Centre de Normalització Lingüística de Barcelona pel que fa a l’organització conjunta d’actes. Aquesta feina conjunta facilitarà que ben aviat puguin projectar-se noves activitats per al veïnat del barri i per a l’alumnat dels cursos de català.\nComença el Club de lectura al Vapor Vell de Sants Kosmos Panikkar al Palau Robert


BCN World passarà a dir-se Hard Rock Entertainment World | Canal Reus TV\nBCN World passarà a dir-se Hard Rock Entertainment World\n14:15 - 10 juliol 2017\nHard Rock Entertainment World. Així és com es coneixerà a partir d'ara el projecte conegut com BCN World. La companyia nord-americana ha donat els detalls de la primera fase d'aquesta iniciativa, amb una previsió de crear 11.500 llocs de feina, tant de manera indirecta com directa\nEl fins ara conegut com BCN World passarà a dir-se Hard Rock Entertainment World. És un dels detalls que s'han donat a conèixer en el marc de l'obertura d'urna que conté els detalls del projecte, a Barcelona. També s'ha posat sobre la taula que aquesta empresa nord-americana espera generar fins a 11.500 llocs de treball, tant directa com indirectament. Un dels temes més delicats i que genera més polèmica, el pes del joc en aquest complex, aposta per un casino que serà un dels més grans de tot el continent europeu, amb unes 1.200 màquines escurabutxaques i 100 jocs de taula.\nPel que fa als aspectes arquitectònics, per una part, l'edifici més alt serà de 75 metres com a màxim, l'alçada que fa l'atracció Shambala de PortAventura; el Hard Rock Hotel&Casino, de l'altra, ocuparà 100.000 metres quadrats on s'hi ubicaran 600 habitacions, una sala de concert amb capacitat per 15.000 persones i lluirà una guitarra a la façana. L'altre hotel previst per aquest complex anirà a càrrec de PortAventura i estarà pensat per un públic més familiar i comptarà amb 500 habitacions. El vessant comercial també tindrà cabuda en aquesta iniciativa, on es destinaran 10.000 metres quadrats per 75 botigues de grans marques.\nLa inversió per fer front a aquest projecte s'eleva a dos milions d'euros, on s'inclou el cost de la compra de terrenys i la construcció de les infraestructures plantejades. La primera de les fases que s'iniciaran necessitarà una inversió de més de 600 milions d'euros. La companyia calcula un impacte econòmic al territori superior a 1,3 bilions d'euros.\nCal recordar que Hard Rock ha estat l'única empresa que ha presentat oferta per construir el Centre Recreatiu Turístic de Vila-seca i Salou. Queda ara per endavant poc més d'un mes perquè el govern acabi d'estudiar tota la documentació presentada per l'empresa. S'espera que sigui al setembre quan es pugui atorgar definitivament la llicència de casino, pas previ a la compra dels terrenys. L'edificació de tot plegat s'augura per l'any vinent.\nHard Rock promet 10.000 llocs de feina amb BCN World\nHard Rock, únic candidat per construir BCN World\n30.06 per Jonatán Soriano Altamirano


Alertem del descontrol sobre les condicions laborals dels serveis municipals privatitzats – Castelló en Moviment\nAlertem del descontrol sobre les condicions laborals dels serveis municipals privatitzats\nPer als municipalistes la demora en rebre informació confirma la manca de mecanismes municipals per a verificar el compliment de les condicions establertes en els grans contractes privats.\nLa formació assembleària, Castelló en Moviment, ha reiterat en la comissió informativa de l’Ajuntament la necessitat d’augmentar la supervisió sobre els serveis municipals gestionats per empreses privades. La regidora Anna Peñalver ha explicat que «portem gairebé un any sense resposta a la majoria de requeriments que fem per esbrinar la situació de les plantilles dels serveis municipals privatitzats. Aquesta tardança demostra el desconeixement i el desinterés respecte a les condicions d’aquests treballadors i treballadores».\nUna de les preguntes sense resposta, realitzada en gener del 2017, sol·licita conéixer el mecanisme que empra l’Ajuntament per a verificar el compliment de les condicions establertes en aquests contractes respecte al personal que ha de cobrir aquests serveis. Peñalver valora que «parlem de centenars de treballadors i treballadores, els quals estan oferint serveis públics essencials per a la ciutadania. L’Ajuntament ha de vetllar perquè les empreses complisquen allò que van prometre en matèria laboral i, en canvi, no ho fa». A més a més, la regidora ha afegit que «sempre demanem en cada nova pròrroga d’un servei privatitzat saber el mecanisme per a controlar el compliment de les condicions referents al personal. Malauradament no ens responen».\nCastelló en Moviment advoca per recuperar per al sector públic els serveis privatitzats. La regidora indica que «mentre el govern municipal no faça passos en aquesta direcció el mínim és inspeccionar que grans contractes com la neteja de la ciutat, de les escoles, o de les dependències municipals, tenen el personal promès i amb les condicions que es van establir en l’adjudicació del contracte». La demora en rebre resposta a les seues preguntes és valorada pels municipalistes «com una evidència del descontrol i la laxitud en un àmbit primordial per als acords del Pacte del Grau. La nostra insistència pretén aconseguir millorar les condicions laborals de les plantilles i la qualitat dels serveis públics» ha declarat Peñalver.\nVallejo considera que la trama dels purins és un exemple de «saqueig de diners públics amb la connivència de les institucions»\nDemanem la nul·litat del contracte de serveis de la Piscina Provincial que venç el 31 de desembre


Si dubto és que sóc, si penso és que sóc: Entre les trous de la memorie (Dominique Appia)- conegut gràcies a l'Alexandre\nCarme 21 de setembre de 2009 a les 12:06\nQuina meravella, Elvira! És emocionant de llegir i és un gustet trobar-s'hi. Jo fa temps vaig fer una mena de poema d'aquesta mena. Si me'l miro m'adonaré segur que... moltes coses han canviat des d'aleshores, molts nous vinguts i alguns desapareguts... Em fa il·lusió. Molta! Gràcies!\nElvira FR 21 de setembre de 2009 a les 12:14\nDe res Carme gràcies a tu ...tot ha començat per un quadre...del qual em va parlar un blocaire i he començat a escriure i m'he anat embalant...i he anat ficant els noms dels blocs que sovintejo...\nsanset i utnoa 21 de setembre de 2009 a les 16:00\nM'ha encantat lo de la llar de foc gelosa. Molt original.\nfanal blau 21 de setembre de 2009 a les 20:54\nElvira, quines pinzellades escrites més boniques! Què bé poder-te llegir!\nNo coneixia Dominique Appia...Veus? avui gràcies a tú!\nElvira FR 21 de setembre de 2009 a les 21:53\nGràcies Sanset i Utnoa, o millor utnoa gràcies pel comentari...com que m'ha fet il.lu que m'haguessis enllaçat al bloc jo he fet el mateix com podràs comprovar...ens anirem llegint...Gràcies fanal blau...jo l'he conegut gràcies als comentaris de L'Alexandre Domenech del bloc Deser humit\nAlexandre Domènech 22 de setembre de 2009 a les 20:53\nOstres, m'ha encantat encantat encantat. Moltes gràcies! Ha estat genial Elvira!\nSabies que el títol amb francès vol dir literalment "entre els forats de la memoria", i vindria a ser com parlar d'allò que en diuen les llacunes de la memòria. Jo en el moment de compar-lo, no ho vaig entendre d'una manera molt concreta, però ara, deu anys després, crec sense dubtes, que es refereix a l'inconscient.\nAixí doncs el quadre encara és molt més genial. Ja que pintar així un inconscient... doncs increïble.\nUn brillant exercici el teu, de prosa, de poesia, i d'enginy.\nkweilan 22 de setembre de 2009 a les 21:31\nHe començat a llegir i he començat a disfrutar moltíssim. Un text genial que m'ha agradat molt!!!\nElvira FR 22 de setembre de 2009 a les 22:35\nGràcies Alexandre pel teu comentari...em va picar la curiositat el quadre i el nom ....una abraçada per a tu! Gràcies kweilan celebro que t'hagi agradat.\nVirgínia 22 de setembre de 2009 a les 22:50\nTens fusta...jo també escric i conec quan algú te la tara de l'escriptor.\nSegueix, un llarg camí de lletres t'espera.\nElvira FR 22 de setembre de 2009 a les 23:10\nÒndia gràcies Virgínia...és encoratjador !de fet he escrit sempre ,però per a mi..


APRÈN - Centre d'aprenentatges complementaris i alternatius\nAquesta pàgina necessita la versió 8.0.24 de Flash o superior.\nAprèn és un Centre d’Aprenentatges Complementaris i Alternatius que amb gairebé 10 anys d’experiència ofereix els serveis de logopèdia, psicologia, reforç escolar i activitats de lleure.\nUn dels nostres propòsits és diagnosticar i proporcionar un adequat tractament per solventar les diverses dificultats que poden aparèixer durant tot el procés d’aprenentatge dels nens i nenes en l’etapa escolar.\nAquestes dificultats, ja siguin de llenguatge, de lectoescriptura, d’atenció, de concentració, de memòria, d’organització…, entorpeixen l’adquisició dels diferents aprententatges, a més, de provocar un sentiment d’angoixa tant en els nens/es, com en els pares i fins i tot als mestres.\nDes de l’Aprèn oferim el suport i l’ajuda necessàris perquè aquestes dificultats no suposin un impediment per seguir el ritme del curs escolar.\nUn altre dels nostres serveis és el d’activitats de lleure els dissabtes al matí, a l’estiu i per vacances de Nadal a fi de donar alternatives als pares, diferents a la televisió, als jocs d’ordinador… i amb l’objectiu que els nens i nenes es diverteixin realitzant diverses activitats com tallers temàtics, música, jocs, contes, manualitats, experimentació…


Sistema d'incentius "Bonus Sinistralitat"\nmartes, 17 abril 2018\t/ Publicado en Prevención de riesgos laborales, SERHS Serveis Gestiona\nSol·licita la gestió del teu «Bonus de Sinistralitat»\nEl sistema d’incentius per a la prevenció ha pretès des dels inicis de la seva creació, incentivar les empreses a millorar aspectes de la PRL; amb aquest procediment es pot optar a reduir les cotitzacions per contingències professionals a les empreses que contribueixin a disminuir de manera considerable la sinistralitat laboral i a realitzar actuacions efectives en la prevenció dels accidents de treball i malalties professionals.\nL’entrada de la nova ordre ESS / 256/2018, de 12 de març, per la qual es desenvolupa el Reial Decret 231/2017 pel qual es regula aquest sistema, pretén millorar la seva gestió a l’hora de tramitar-lo.\nAMB QUIN IMPORT EM PUC BENEFICIAR?\nSerà del 5% de cada empresa\nSerà un 10% de l’import de les quotes per contingències professionals en cas que:\nHi hagi inversió en alguna de les accions complementàries de PRL (s’ha de reconèixer un incentiu addicional del 5%, amb el límit màxim de l’import d’aquestes inversions complementàries):\nQUI POT SOL·LICITAR AQUEST INCENTIU?\nTotes les empreses que cotitzin a la Seguretat Social per contingències professionals, que observin els principis de l’acció preventiva establerts a la Llei 31/1995 i que reuneixin els següents requisits:\nTrobar-se al corrent en les obligacions de cotització a la Seguretat Social.\nNo haver estat sancionada amb més de dues infraccions greus o alguna de molt greu en PRL o de Seguretat Social.\nComplir les obligacions bàsiques en PRL, enumerades en la Declaració Responsable del formulari de sol·licitud.\nSituar-per sota dels límits en els índexs de sinistralitat general i extrema.\nHaver cotitzat a la Seguretat Social durant el període d’observació amb un volum total de quotes per contingències professionals superior a 5.000 euros, en la modalitat general, o haver assolit un volum de cotització per contingències professionals de 250 euros en un període d’observació de quatre exercicis, en la modalitat petita empresa.\nPRESENTACIÓ DEL “BONUS”:\nLes sol·licituds es podran presentar des del 15 d’abril fins el 31 de maig de 2018.\nDes de la Consultoria de Prevenció de Riscos de SERHS Gestiona et gestionarem la tramitació del bonus i posem a la teva disposició el nostre servei d’informació i assessorament per a qualsevol dubte sobre el sistema d’incentius.\nR.D 312/2017; https://www.boe.es/buscar/doc.php?id=BOE-A-2017-3125\nOrdre ESS/256/2018; https://www.boe.es/diario_boe/txt.php?id=BOE-A-2018-3762\nVull sol·licitar la gestió del meu bonus\n Es considera com a període d’observació el nombre d’exercicis naturals consecutius i immediatament anteriors al de la sol·licitud que no hagin format part d’una sol·licitud anterior, amb un màxim de quatre exercicis


Felip Puig es reuneix amb el cos consular i els directors de les oficines d’ACCIÓ al món en motiu de la Setmana de la Internacionalització | ACCIÓ\nFelip Puig es reuneix amb el cos consular i els directors de les oficines d’ACCIÓ al món en motiu de la Setmana de la Internacionalització\n• Els recents canvis en els pesos de l’economia exportadora han fet que el Departament d’Empresa i Ocupació reorienti la seva política en aquest àmbit i opti per donar un pes més important a la internacionalització.\n• A la reunió també hi han participat el secretari d’Afers Exteriors i de la Unió Europea, Roger Albinyana; el director general d’Indústria, Antoni Ma. Grau; i el conseller delegat d’ACCIÓ, Joan Tarradellas.\n• La Setmana de la Internacionalització reuneix a Catalunya els directors dels 34 Centres de Promoció de Negocis d’ACCIÓ que s’entrevisten amb empreses interessades a sortir a l’exterior.\nBarcelona, 10 d’octubre de 2013.- El conseller d’Empresa i Ocupació, Felip Puig, s‘ha reunit aquest vespre al Palau de la Generalitat amb diversos cònsols i representants d’oficines comercials i cambres de comerç estrangeres, així com amb els directors dels 34 Centres de Promoció de Negocis d’ACCIÓ d’arreu del món, amb motiu de la Setmana de la Internacionalització que se celebra a Catalunya del 7 a l’11 d’octubre.\nEls pesos de l’economia exportadora estan canviant ràpidament amb especial rellevància dels països asiàtics, subsaharians i llatinoamericans, que són destinacions cada cop més interessants per a les vendes a l’exterior catalanes davant la frenada del continent europeu.\nPer aquest motiu, el Departament d’Empresa i Ocupació ha optat per reorientar la seva política en aquest àmbit donant un major pes a la internacionalització, coneixent quin és el país ideal per a cada producte i com cal entrar en aquest mercat, així com ampliant el suport de la Generalitat de Catalunya a les empreses catalanes amb interessos arreu, i fomentant les implantacions productives de les empreses a l’exterior.\nDurant la recepció, el conseller Puig ha exposat aquesta línia als responsables de transmetre aquesta política arreu del món destacant la importància del treball conjunt entre els participants a la sessió (especialment cos consular i agències internacionals) i ACCIÓ per donar suport a les empreses que es volen implantar a l’exterior.\nLa recepció ha comptat també amb la presència del secretari d’Afers Exteriors i de la Unió Europea, Roger Albinyana; el director general d’Indústria, Antonia Ma. Grau; el conseller delegat d’ACCIÓ, Joan Tarradellas; representants de diverses associacions empresarials catalanes, i directius catalans de multinacionals amb un pes destacat arreu del món com Freudemberg, Schaefer Systems o Basf, entre d’altres.\nEl Govern a través d’ACCIÓ ja treballa amb aquests canvis de les destinacions més receptives als productes catalans adaptant la seva xarxa d’oficines a les necessitats de l’empresa catalana i als nous mercats. Per aquest motiu, recentment s’han obert nous centres als països considerats emergents, com és el cas dels Centres de Promoció de Negocis de Seül o Bogotà.\nLa Setmana de la Internacionalització reuneix aquesta setmana a Catalunya els directors de les 34 oficines d’ACCIÓ al món per entrevistar-se amb les empreses catalanes que volen iniciar o ampliar les seves vendes i implantació a l’exterior. Amb un àmbit d'actuació en més de 80 països, els centres s'han convertit en el referent i la plataforma del teixit empresarial català als principals mercats mundials.


L'ESCRIPTURA SILENCIOSA: Les mans tremoloses\nBlog del Departament de Català de l'INS Pla de les Moreres creat amb l'objectiu de fomentar la creativitat literària del nostre alumnat.\nEl plaer de l'escriptura\ndissabte, 28 de maig de 2016\nLes mans tremoloses\nLES MANS TREMOLOSES.\nVaig despertar sobtadament de la meva fantasia amb un terrible buit a l’ànima. Les mans, encara tremoloses. Fred, l’aire lentament omplia l’estància; a l’horitzó, un cel gris m’evocava el passat llunyà. Vaig sentir certa nostàlgia.\nLlavors, la meva cansada vista va travessar la cambra en un vertiginós moviment, cercant quelcom que no volia en realitat mirar. La tènue, iridescent llum que provenia d’aquell mirall va guiar la meva vella i derrotada ànima a enfrontar-se amb el meu reflex.\nEn la immensa obscuritat de la meva ment, l’encara indefinible idea, buida llavors de sentiment, em turmentava. La sensació, suposadament eufòrica que hauria d’haver sentit, no se corresponia, ara, amb el que jo patia en aquell moment. El mirall em tornava una imatge que jo no volia reconèixer. No vaig gosar mirar-me al rostre. Encara no. La mateixa naturalesa humana que m’havia obnubilat en un primer moment es burlava, altre cop, de mi.\nOh, aquell mirall victorià, emmarcat de bronze, que jo tant havia anhelat. El seu color, el metall preciós i el disseny incomparable, l’olor que desprenia, les seves dimensions… Em semblava perfecte. Incomptables disputes havia provocat, però ara veia que no era prou; només era un tros de vidre. No, la terrible realitat, ara tangible, evidenciava que jo no havia pres una decisió correcta. Aquell impuls freudià que vaig sentir abans es tornava ara cruel i desmesurat. El mal no es podia remeiar. Fes el que fes, el meu germà no tornaria a viure.\nI les mans, encara em tremolaven.\nRubén Martínez (1r de Batxillerat)\nPublicat per Domènec a 10:15\nL'HORROR DE LA GUERRA\nEl que s'amaga en la foscor\nUn dia com qualsevol altre\nPecats d'un passat llunyà


Mobbing. Test CISNEROS | Sophia Blasco: Coaching personal\nPàgina d'inici › Totes les Receptes per Viure Bé › Desenvolupament professional › Mobbing. Test CISNEROS\nMobbing. Test CISNEROS\nPosted on 01/04/2011 by Sophia Blasco\nEstic essent víctima de “Mobbing”?\nComplimentar el qüestionari CISNEROS t’ho aclarirà.\nIdentificar, aviat, una situació de “Mobbing”, o assetjament laboral, és clau per evitar, o minimitzar, els danys que se’n puguin derivar.\nTinguis en compte que no es tracta d’un diagnòstic clínic, aquest qüestionari sols intenta detectar indicis de mobbing.\nEl qüestionari CISNEROS (“Cuestionario Individual sobre PSicoterror, Negación, Estigmatitzación y Rechazo en Organitzaciones Sociales) fou elaborat pel professor Iñaki Piñuel y Zabala, del “Departamento de Ciencias Empresariales de la Universidad de Alcalá”, i està indicat per sondejar periòdicament l’estat i els índex de violència en l’entorn laboral de les organitzacions.\nQüestionari CISNEROS, procediment:\nLlegeix detingudament els enunciats següents, puntua’ls i anota’n la puntuació.\nUtilitza l’escala del 0 al 6 per indicar-ne la freqüència amb que et succeeix:\n1 Poques vegades a l’any, o menys.\n2 Una vegada al mes, o menys.\n3 Algunes vegades al mes.\n4 Una vegada a la setmana.\n5 Algunes vegades a la setmana.\n6 Tots els dies.\n1. El meu cap es nega a comunicar-se amb mi, a parlar-me o a reunir-se amb mi.\n2. M’ignoren, m’exclouen, o em fan el buit; fingeixen no veure’m, no em tornen la salutació, o em fan “invisible”.\n3. Em criden, o criden, o m’aixequen la veu amb l’objectiu d’intimidar-me.\n4. M’interrompen contínuament, m’impedeixen expressar-me.\n5. Prohibixen als meus companys, o col·legues, parlar amb mi.\n6. Inventen i escampen rumors i calúmnies sobre mi malintencionadament.\n7. Menystenen i tiren per terra el meu treball sistemàticament, faci el que faci.\n8. M’acusen injustificadament, o falsament, d’incompliments, errors, o fallides, imprecises i difuses que ni tenen consistència ni entitat real.\n9. M’atribuïxen malintencionadament conductes il·lícites o antiètiques contra l’empresa o contra els clients per a perjudicar la meua imatge i reputació personals.\n10. Rebo crítiques i retrets per qualsevol cosa que faci, o decisió que prengui, en el meu treball amb l’objectiu de paralitzar-me i desestabilitzar-me.\n11. S’amplifiquen i dramatitzen, de manera malintencionada, petits errors, o nimietats, per a alterar-me.\n12. M’amenacen emprant instruments disciplinaris (rescissió de contracte, no renovació, expedient disciplinari, acomiadament, trasllat forçós, etc…)\n13. Devaluen contínuament el meu esforç professional, restant-li valor, o atribuint-ho a altres factors.\n14. Intenten persistentment desmoralitzar-me per mitjà de tot tipus d’estratègies.\n15. Utilitzen de manera malintencionada diverses estratègies per fer-me incórrer en errors professionals i després acusar-me d’ells.\n16. Controlen, supervisen o monitoritzen el meu treball de forma malintencionada per agafar-me “in fraganti”.\n17. Avaluen el meu treball i exercici, sistemàticament, de forma negativa i de manera inequitativa o esbiaixada.\n18. Em deixen sense cap treball que fer, ni tan sols a iniciativa pròpia, i després m’acusen de no fer res, o de ser mandrós, o mandrosa.\n19. M’assignen sense parar noves tasques o treballs, sense deixar-me acabar els anteriors, i m’acusen de no acabar res.\n20. M’assignen tasques o treballs absurds o sense sentit.\n21. M’assignen tasques, o treballs, per sota de la meua capacitat professional, o de les meues competències, per a humiliar-me o aclaparar-me.\n22. Em forcen a realitzar treballs que van contra els meus principis, o la meua ètica, per a forçar el meu criteri ètic participant en assumptes poc clars.\n23. M’assignen tasques rutinàries, o sense valor, o sense cap interès.\n24. M’assignen tasques que posen en perill la meua integritat física, o la meua salut, a propòsit.\n25. M’impedixen que adopte les mesures de seguretat necessàries per a realitzar el meu treball amb la deguda seguretat.\n26. Se m’ocasionen despeses amb intenció de perjudicar-me econòmicament.\n27. M’humilien, me devaluen, o em menystenen en públic, davant d’altres col·legues, o davant de tercers.\n28. Intenten aïllar-me dels meus companys donant-me treballs o tasques que m’allunyen físicament d’ells.\n29. Distorsionen, malintencionadament, el que dic, o el que faig, en el meu treball.\n30. Intenten buscar-me les pessigolles per fer-me sortir de polleguera.\n31. Generen un clima d’opinió enverinat entre la gent del meu voltant comptant-li tot tipus de calúmnies o falsedats, posant-les en contra meua de manera malintencionada.\n32. Se’n burlen de mi, fan bromes, intentant ridiculitzar la meua forma de parlar, de caminar, o em posen malnoms.\n33. Rebo ferotges i injustes crítiques, o burles, sobre aspectes de la meua vida personal.\n34. Rebo amenaces verbals, o per mitjà de gestos intimidatoris.\n35. Rebo amenaces per escrit, o per telèfon, en el meu domicili.\n36. Me sacsen, m’empenyen, o em sotmeten físicament per a intimidar-me.\n37. Fan bromes inapropiades i cruels sobre mi.\n38. Em priven d’informació imprescindible i necessària per a fer el meu treball.\n39. Em limiten, malintencionadament, l’accés a promocions, ascensos, cursos de formació, o de capacitació, per a perjudicar-me.\n40. M’assignen terminis d’execució, o càrregues de treball, esbojarrats i inusuals.\n41. Modifiquen les meues responsabilitats, o les meues comeses, sense comunicar-m’ho.\n42. Me llancen insinuacions, o proposicions sexuals directes, o indirectes.\nSi has contestat afirmativament a una, o més d’una, de les qüestions anteriors i aquests comportaments són reiteratius, almenys una vegada per setmana, durant un període continuat d’almenys 6 mesos, ets víctima de Mobbing en el teu treball.\nMantenir aquesta situació sense afrontar-la, o tallar-la, comporta un elevat risc de patir entre altres els trastorns següents :\n– Fatiga crònica,\n– Estrès posttraumàtic,\n– Atacs de pànic,\n– Canvis en la personalitat,\n– Idees suïcides,\n– Dolors musculars,\n– Somatitzacions diverses, …\nCriteris diagnòstics emprats:\nEls tres criteris diagnòstics més comunament acceptats pels investigadors europeus, que servixen per a dilucidar si estem, o no, davant d’un cas de “Mobbing” són:\n1.- L’existència d’una, o més d’una, de les conductes d’assetjament internacionalment reconegudes de l’estil de les que recull el qüestionari.\n2.- La durada de l’assetjament com quelcom que es presenta al llarg d’un període i per tant que no respon a una acció puntual o esporàdica, com a mínim al llarg de més de 6 mesos.\n3.- La freqüència dels comportaments d’assetjament almenys setmanal (una vegada, o més d’una vegada a la setmana)\nLa concurrència d’aquestes tres característiques en una persona acrediten l’existència d’un quadre d’assetjament psicològic en el treball, o Mobbing.\nPer sortit d’una situació de Mobbing cal identificar-la, com més aviat millor, i comptar amb suport professional.\nSi estàs patint mobbing, compta amb mi per sortir-te’n! Posa-t’hi ara mateix! Patir mobbing mina la salut física i emocional! Cada minut hi compta! Parlem-ne!\nEl qüestionari CISNEROS (també anomenat baròmetre, test o escala) sobre violència a l’entorn laboral fou emprat l’any 2001 a la “Comunidad de Madrid”; la investigació, dirigida pel professor Iñaki Piñuel y Zabala, va concloure que 1 de cada 6 treballadors estaven sotmesos a Mobbing en els darrers 6 mesos. És a dir, Un 15 % de la població activa ocupada (més de 2,3 milions de treballadors a l’estat espanyol).\nEl projecte Cisneros III (2004) va ser el primer estudi monogràfic sectorial sobre Mobbing desenvolupat en el sector sanitari en exclusiva, aquest projecte va demostrar que el mobbing presentava una incidència mitjana del 33 % entre el col·lectiu estudiat d’infermeres espanyoles.\nIñaki Piñuel y Zabala és professor titular d’Organizació i Recursos Humanos de la “Universidad de Alcalá”. És el director dels estudis CISNEROS. Ha estat pioner en la divulgació i la investigació sobre Mobbing a l’estat espanyol. És autor de les primeres monografies sobre assetjament psicològic a la península:\n“Mobbing : Cómo sobrevivir al acoso psicológico en el trabajo” Editorial: Sal Terrae, 2001.\n“Mobbing: Manual de Autoayuda”. Editorial Aguilar, 2005\n“Neomanagement. Jefes tóxicos y sus víctimas”. Editorial Aguilar, 2004.\nInforme Cisneros V, la incidencia del Mobbing, o acoso psicológico, en el trabajo en la administración (AEAT e IGAE)\n“Mobbing: Manual de Autoayuda”, Iñaki Piñuel y Zabala, Editorial Aguilar, 2005.\n‹ Què és una coach personal\nEstem preparats per conviure amb l’Alzheimer? (vídeo) ›\nTagged with: conflictes, emocions, test, treball\n2 comments on “Mobbing. Test CISNEROS”\nRosa Nuñez ha dit:\n09/12/2011 a les 12:26\nestic al departament de compres d’una industria carnica, i fa un temps que m’han anat treien la feina quedant tot a la taula de la cap , i asumin ella la meva feina, poc a poc la va passant al meu company del mateix departament. jo fa 37 anys que estic a l’empresa i estic com a oficial\nde primera, practicament m’he quedat sense feina. Solament faig valorar reconte inventari, i gestio de compra. No s’em comunica quan es fan el pagaments , ni res relacionat. Quan veig que amb el company de departament , els seus proveidors els gestio tot ell mateix, i se l’informa de tot. es angoixant estar sempre aixi, tampoc em parla de res, solament es dirigeix a mi quan\nhi ha el gerent davant, i lo minim de lo minim.\nque faig?. Jo estic segura de la meva feina, i que sempre he procurat per la empresa.\nalgu em pot ajudar.\n10/12/2011 a les 8:57\nDeixar-te sense feina, no comunicar-te pràcticament res, no dirigir-te la paraula són estratègies típiques de mobbing. A més a més, tens la referència de com actua amb el teu company i davant del gerent.\nLa teva cap sap el que fa i de qui s’ha de guardar.\nEl fet que davant del gerent cuidi les formes és un detall de molta importància per definir una estratègia per superar aquesta situació, l’estructura organitzativa i la correlació de forces són claus.\nT’escric al teu correu electrònic personal.